Ass n 18 deg yebrir 2001, iǧadarmiyen n At Dwala uwweten s rṣas yiwen n yilemẓi iwumi qqaren Germaḥ Masiniṣa, i yessuffɣen taṛwiḥit tlata n wussan umbeɛd, d ayen i yeǧǧan ilmeẓyen n temnaḍt n ḷeqbayel, kkren-d am yiwen iwakken ad d-inin ɣer tazwara, ala i tmenɣiwt n yilemẓi-agi, tin ɣer-s iwakken ad d-cetkin wa d-skeflen iɣeblan meṛṛa i icudden ɣer tudert-nsen n yal ass, ama d aɣbel amagan, ama d aɣbel asertan, ama d aɣbel adamsan, ama d aɣbel adelsan, d yiɣeblan akk icudden ɣer tmeḥqranit. Ɣef waya iseqquma n tudrin gren-d tiɣri, iwakken ad ḥebsen amennuɣ s yiẓra, ad kemmlen s taktiwin.